**SOALAN NO. 34**

**PEMBERITAHUAN PERTANYAAN BAGI JAWAPAN LISAN**

**MESYUARAT PERTAMA, PENGGAL KETIGA,**

**PARLIMEN KETIGA BELAS,**

**MAJLIS MESYUARAT DEWAN NEGARA**

|  |  |  |
| --- | --- | --- |
| **PERTANYAAN** | **:** |  **LISAN**  |
|  |  |  |
| **DARIPADA** | **:** | **DATUK jamilah sulaiman**  |
|  |  |  |
| **TARIKH** | **:** |  **14 APRIL 2015 (SELASA)** |
|  |  |  |
| **SOALAN** | **:** |  |

**Datuk Jamilah Sulaiman** minta **MENTERI PEMBANGUNAN WANITA, KELUARGA DAN MASYARAKAT** menyatakan statistik warga tua di Malaysia pada tahun 2030 dan pelan strategik Kerajaan dalam menyelesaikan isu-isu permasalahan warga tua.

**JAWAPAN: YB DATO’ SRI ROHANI ABDUL KARIM, MENTERI PEMBANGUNAN WANITA, KELUARGA DAN MASYARAKAT**

Tuan Yang di-Pertua,

Warga emas merujuk kepada individu yang berumur 60 tahun dan ke atas sepertimana yang diterima pakai oleh *United Nations World Assembly on Ageing* di Vienna, Austria (1982). Bilangan golongan warga emas pada tahun 2014 adalah seramai 2.7 juta orang atau 8.8% daripada 30.1 juta penduduk Malaysia. Berasaskan unjuran yang dibuat, Malaysia dijangka mencapai status negara tua pada tahun 2030 apabila 15% daripada jumlah penduduk merupakan warga emas. Berasaskan unjuran tersebut, warga emas di Malaysia pada tahun **2030** adalah seramai **4.896 juta orang**.

Bagi memastikan kesejahteraan dan kebajikan warga emas serta meningkatkan kualiti hidup golongan tersebut, Kerajaan menggubal Dasar Warga Tua Negara pada tahun 1995. Dasar dan pelan tindakan telah dikaji semula dan pada tahun 2011 ia telah diganti dengan Dasar Warga Emas Negara dan Pelan Tindakan Warga Emas Negara.

Tuan Yang di-Pertua,

Dasar Warga Emas Negara dan Pelan Tindakannya merupakan komitmen Kerajaan untuk mewujudkan warga emas yang berdikari, bermartabat diri dan dihormati dengan mengoptimumkan potensi diri melalui penuaan sihat, positif, aktif, produktif dan menyokong untuk meningkatkan kesejahteraan hidup dalam pembangunan negara. Bagi tujuan memantau pelaksanaan Dasar Warga Emas Negara dan Pelan Tindakannya, Majlis Penasihat dan Perundingan Warga Emas Negara telah ditubuhkan pada 22 Mei 1996. Majlis ini dipengerusikan oleh YB Menteri Pembangunan Wanita, Keluarga dan Masyarakat sementara ahli-ahlinya terdiri daripada kementerian/agensi Kerajaan, pertubuhan bukan kerajaan (NGO) dan pihak berkepentingan yang mewakili golongan warga emas.

Jawapan disediakan (1) oleh:

1) Nama : Nor Fathiah Raduwan

2) Jawatan : Penolong Setiausaha

3) Bahagian : Bahagian Dasar Pembangunan Wanita, Keluarga

 dan Masyarakat, KPWKM

4) No. Tel : 03-8323 1342 / 017-556 6530

5) Emel : fathiah@kpwkm.gov.my

Jawapan disemak (1) oleh:

1) Nama : Puan Zarena Shuib

2) Jawatan : Ketua Penolong Setiausaha

3) Bahagian : Bahagian Dasar Pembangunan Wanita, Keluarga

 dan Masyarakat, KPWKM

4) No. Tel : 03-8323 1336 / 012-378 4449

5) Emel : zarena@kpwkm.gov.my

Jawapan disemak (2) oleh:

1. Nama : Encik Chua Choon Hwa
2. Jawatan : Timbalan Setiausaha Bahagian (DPM)
3. Bahagian : Bahagian Dasar Pembangunan Wanita, Keluarga

 dan Masyarakat, KPWKM

1. No. Tel. : 03-8323 1333 / 019-653 7762
2. Emel : chua@kpwkm.gov.my

Jawapan diluluskan oleh:

1) Tandatangan :

2) Nama : Dr. Waitchalla R.R.V. Suppiah

3) Jawatan : Setiausaha Bahagian Dasar

4) No. Tel. : 03-8323 1301 / 019-264 0068

5) E-mel : waitchalla@kpwkm.gov.my

Jawapan diluluskan (2) oleh:

1) Tandatangan :

2) Nama : Encik Wee Beng Ee

3) Jawatan : Timbalan Ketua Setiausaha (Strategik), KPWKM

4) No. Tel. : 03-8323 1004 / 012-372 8112

5) E-mel : weebengee@kpwkm.gov.my



**MAKLUMAT TAMBAHAN**

**OBJEKTIF DASAR WARGA EMAS NEGARA**

Objektif Dasar Warga Emas Negara adalah untuk:

1. membangunkan masyarakat prihatin terhadap fenomena penuaan dan mendayaupayakan masyarakat bagi menghadapi hari tua;
2. memudahkan akses pembelajaran sepanjang hayat dalam kalangan warga emas, keluarga dan masyarakat;
3. menjamin warga emas hidup selamat dan dilindungi;
4. membentuk sistem penyampaian perkhidmatan warga emas yang berkesan dan bersepadu;
5. meningkatkan penglibatan warga emas dalam masyarakat pelbagai umur; dan
6. menggalakkan penggunaan hasil penyelidikan sebagai asas dalam perancangan, pemantauan dan penilaian program warga emas.

**JAWATANKUASA TEKNIKAL PELAKSANAAN DASAR WARGA EMAS NEGARA**

Bagi membantu Majlis menjalankan fungsinya, Jawatankuasa Teknikal Pelaksanaan Dasar Warga Emas Negara yang dipengerusikan oleh Ketua Setiausaha Kementerian Pembangunan Wanita, Keluarga dan Masyarakat telah ditubuhkan bagi merangka, melaksana, memantau dan menilai program-program yang digariskan di bawah Dasar Warga Emas Negara dan Pelan Tindakan Warga Emas Negara. Jawatankuasa Teknikal ini akan dibantu oleh 7 buah Jawatankuasa Kecil yang melihat secara terperinci permasalahan yang dihadapi warga emas seperti berikut:

1. Jawatankuasa Kecil Kesihatan;
2. Jawatankuasa Kecil Sosial dan Rekreasi;
3. Jawatankuasa Kecil Pendidikan dan Kerohanian;
4. Jawatankuasa Kecil Perumahan dan Persekitaran;
5. Jawatankuasa Kecil Ekonomi;
6. Jawatankuasa Kecil Pekerjaan; dan
7. Jawatankuasa Kecil Penyelidikan dan Pembangunan.

**6 STRATEGI DI BAWAH DASAR DAN PELAN TINDAKAN WARGA EMAS NEGARA**

1. **Promosi dan Advokasi**

Strategi ini memberi tumpuan kepada usaha berterusan untuk memupuk kesedaran mengenai isu dan cabaran penuaan dalam kalangan semua lapisan masyarakat. Promosi mengenai penuaan perlu dilaksanakan untuk meningkatkan sensitiviti dan keprihatinan orang ramai supaya melihat penuaan sebagai proses kumulatif yang berlaku sepanjang hayat.

Warga emas perlu dipromosi sebagai aset negara yang boleh terus menyumbang kepada pembangunan negara. Aktiviti promosi juga merangkumi pembangunan keupayaan (*capacity building*) melalui latihan dan kemahiran mengenai warga emas dalam kalangan pelaksana dasar serta pembekal perkhidmatan. Pelaksana dasar perlu lebih proaktif manakala pembekal perkhidmatan pula perlu sedar tentang kesan penuaan pada komuniti setempat. Selain itu, advokasi untuk mengenengahkan isu dan cabaran yang dihadapi oleh warga emas masa kini dan akan datang perlu dilaksanakan melalui gabungan golongan pakar dan kumpulan sokongan.

1. **Pembelajaran Sepanjang Hayat**

Strategi ini memberi peluang kepada setiap generasi terutamanya warga emas untuk melengkapkan dan meningkatkan potensi diri dengan ilmu pengetahuan serta kemahiran untuk hidup secara aktif dan produktif dalam keluarga dan masyarakat. Strategi ini memfokuskan kepada pelaburan modal insan yang memberi tumpuan kepada persediaan awal dan tindakan pencegahan serta usaha untuk mengukuhkan hubungan kekeluargaan masyarakat bagi meningkatkan kesejahteraan warga emas masa kini dan masa hadapan. Selain itu, ruang dan peluang bagi warga emas untuk menyumbang dalam program pembelajaran dan pengajaran, perkongsian pengalaman dan penyampaian ilmu serta kemahiran perlu diutamakan supaya peranan dan status mereka dapat dikekalkan dalam masyarakat.

1. **Keselamatan dan Perlindungan**

Hak mendapatkan keselamatan dan perlindungan warga emas dalam semua aspek diutamakan tanpa mengira latar belakang mereka. Akses warga emas kepada keperluan asas, keselamatan sosial dan perlindungan daripada pengabaian, penganiayaan, serta penderaan perlu dijamin dalam peruntukan undang-undang.

1. **Tadbir Urus dan Perkongsian Tanggungjawab**

Strategi ini mengutamakan tadbir urus yang berkesan dalam tadbir urus insan, pelaksanaan program, penyediaan kemudahan dan perkhidmatan untuk merealisasikan dasar di pelbagai peringkat dan agensi. Akauntabiliti dalam pengurusan dan kewangan menjadi teras kepada penyampaian perkhidmatan dan kemudahan untuk meningkatkan faedah secara langsung kepada warga emas.

Strategi berasaskan output dan prestasi ini dilaksanakan melalui pelaksanaan sistem piawai di mana Kerajaan bertindak sebagai agensi pemantau dan bukannya penyedia perkhidmatan. Strategi ini memerlukan jalinan kerjasama yang efektif antara semua pihak yang mempunyai kepentingan dalam pembentukan program dan aktiviti serta penyediaan kemudahan dan perkhidmatan. Jalinan kerjasama ini melibatkan pihak Kerajaan, swasta dan pertubuhan bukan Kerajaan.

1. **Penglibatan dan Kesepaduan antara Generasi**

Strategi ini memberi tumpuan kepada pembangunan masyarakat inklusif berlandaskan kepada penglibatan secara berterusan dalam sektor ekonomi dan sosial. Strategi ini turut memfokus kepada usaha memupuk dan mengeratkan hubungan saling melengkapi melalui aktiviti/program pengukuhan hubungan dan perpaduan dalam kalangan warga emas dan antara pelbagai generasi. Aspek warisan dan hubungan saling menghormati dan bantu-membantu antara generasi perlu diketengahkan dalam aktiviti/program.

1. **Penyelidikan dan Pembangunan**

Strategi ini memberi tumpuan kepada pengumpulan dan penggunaan data berasaskan umur dan jantina dalam semua proses perancangan, pelaksanaan dan penilaian program yang mesra warga emas. Strategi ini mampu meningkatkan penglibatan pihak-pihak yang berkepentingan (*stakeholders*) dan keberkesanan penyampaian dasar di pelbagai peringkat untuk menghasilkan program yang menyeluruh dan berterusan.

**SENARAI JAWATANKUASA KECIL DI BAWAH DASAR WARGA EMAS NEGARA**

|  |  |
| --- | --- |
| **Jawatankuasa Kecil** | **Pengerusi** |
| Kesihatan | Kementerian Kesihatan |
| Sosial dan Rekreasi | Jabatan Kebajikan Masyarakat |
| Pendidikan dan Kerohanian | Kementerian Pelajaran |
| Perumahan dan Persekitaran | Kementerian Perumahan dan Kerajaan Tempatan |
| Ekonomi  | Unit Perancang Ekonomi, Jabatan Perdana Menteri |
| Pekerjaan | Kementerian Sumber Manusia |
| Penyelidikan dan Pembangunan | Kementerian Sains, Teknologi dan Inovasi |

**ISU-ISU YANG DIHADAPI OLEH WARGA EMAS**

**Isu kesihatan** merupakan antara isu utama yang sering diketengahkan oleh warga emas. Bagi menghadapi isu ini, Kementerian Kesihatan telah melaporkan bahawa kira-kira 27,000 anggota kesihatan telah dilatih dalam penjagaan kesihatan warga emas. Selain itu, 500 buah kemudahan kesihatan kerajaan di seluruh negara telah mengambil inisiatif menyediakan *fast track* bagi warga emas. Melalui *National Blue-Ocean Strategy 7 (NBOS 7): 1Malaysia Family Care*, perkhidmatan saringan kesihatan serta perawatan untuk warga emas di institusi, warga emas terlantar di rumah serta latihan kepada penjaga warga emas yang terlantar di rumah juga telah dilaksanakan oleh Kementerian Kesihatan.

Selain itu, isu yang dihadapi oleh warga emas ialah dari segi **persediaan kewangan** yang mencukupi untuk menghadapi hari tua. Dalam hal ini, Kerajaan telah meningkatkan umur persaraan daripada 55 tahun kepada 60 tahun. Pertambahan 5 tahun akan membantu menjamin kestabilan ekonomi golongan warga emas apabila mencapai usia persaraan kelak. Sumbangan dan peranan warga emas yang masih aktif dan produktif perlu dipertingkatkan melalui **peluang pekerjaan** terutama kepada warga emas yang berada dalam kategori miskin. Dalam hal ini, Kerajaan telah mengorak langkah mengadakan perbincangan dengan pihak swasta bagi mendapatkan penglibatan dan komitmen mereka untuk memberi peluang pekerjaan kepada warga emas dengan waktu kerja yang lebih fleksibel.

Bagi menggalakkan warga emas untuk berdikari dan menyokong penglibatan mereka dalam masyarakat, **kemudahan dan infrastruktur yang mesra warga emas** adalah penting. Dalam hal ini,Kerajaan melalui Kementerian Kesejahteraan Bandar, Perumahan dan Kerajaan Tempatan (KPKT) telah menyediakan satu Garis Panduan Perancangan Fizikal Bagi Warga Emas yang memberi tumpuan khusus kepada pembangunan fizikal bagi petempatan warga emas serta kemudahan-kemudahan yang diperlukan. Garis Panduan Perancangan Fizikal Bagi Warga Emas ini disediakan dengan tujuan untuk memberi panduan kepada agensi kerajaan dan bukan kerajaan (pemaju, syarikat swasta, perseorangan, badan bukan kerajaan dan lain-lain) bagi penyediaan petempatan warga emas dan kemudahan sokongan yang perlu disediakan.

Dalam usaha menangani isu-isu yang dihadapi oleh warga emas dan memastikan kejayaan pelaksanaan Dasar Warga Emas Negara dan Pelan Tindakan Warga Emas Negara, penglibatan multi-sektor pelbagai pihak meliputi kementerian / jabatan Kerajaan, pertubuhan bukan kerajaan, pihak swasta, ahli akademik dan masyarakat keseluruhannya adalah sangat penting.

**MAKLUMAT TAMBAHAN**

**PERKHIDMATAN *RESPITE CARE* DI RUMAH SERI KENANGAN (RSK)**

**1. Konsep**

*Respite Care* adalah perkhidmatan alternatif kepada waris/penjaga untuk menempatkan secara sementara warga emas dalam jagaannya di institusi bagi suatu tempoh tertentu, disebabkan tuntutan tugas di luar kawasan atau negara, atau apa-apa sebab yang memerlukan warga emas ditempatkan di institusi dengan jaminan keselamatan. Perkhidmatan *Respite Care* merangkumi jagaan dan perlindungan kepada warga emas di samping pengurusan dan penyediaan keperluan asas seperti makanan, kesihatan dan tempat tinggal di institusi.

**2. Kriteria Warga Emas dan Waris/ Penjaga**

i) Warga Emas

a) Berumur 60 tahun ke atas (suami/isteri, adik-beradik, ibu/bapa, ibu/bapa saudara, datuk/nenek, datuk/nenek saudara).

b) Tidak mempunyai penyakit berjangkit.

c) Berupaya menguruskan diri sendiri.

d) Warganegara Malaysia

ii) Waris/ Penjaga

a) Waris kepada warga emas (anak, anak saudara, cucu, suami/isteri, adik-beradik) **ATAU**

b) Penjaga (keluarga angkat, kawan)

c) Warganegara Malaysia.

**KOMPLEKS PENYAYANG SINAR KASIH NIBONG TEBAL, PULAU PINANG**

1. **KONSEP**

Kompleks Penyayang Sinar Kasih Nibong Tebal merupakan institusi yang akan menempatkan warga emas ( 60 tahun keatas ) melalui Kaedah-Kaedah Bagi Pengurusan Rumah Orang-Orang Tua 1983, Akta Orang Papa 1977 dan kanak-kanak (berumur bawah 18 tahun) yang memerlukan perlindungan yang memerlukan perlindungan mengikut Akta Kanak-Kanak 2001. Kompleks ini menyediakan persekitaran dan pelbagai kemudahan yang membantu warga emas yang boleh menguruskan diri sendiri dan sihat serta kanak-kanak untuk kelangsungan hidup dengan lebih selesa dan bermakna secara menyeluruh.

1. **OBJEKTIF PROJEK**

Kompleks ini adalah sebuah projek transformasi Jabatan untuk mengintegrasikan warga emas dengan kanak-kanak supaya dapat membentuk inter-generasi yang prihatin dan penyayang.

1. **JENIS PERKHIDMATAN**

Membina penempatan berkonsepkan inter-generasi yang mengintegrasikan warga emas dan kanak-kanak di bawah satu bumbung dengan menyediakan keperluan yang kondusif.

**STATISTIK AHLI BERDAFTAR DI PAWE 2007- 2014**

| BIL | **PAWE** | **JUMLAH AHLI BERDAFTAR** |
| --- | --- | --- |
| **2007** | **2008** | **2009** | **2010** | **2011** | **2012** | **2013** | **2014** |
| 1 | **PAWE Cheras Baru, KL** | **380** | **500** | **526** | **526** | **529** | **592**  | **631**  | **23** |
| 2 | **PAWE Sungai Buloh, KL** | **103** | **64** | **67** | **106** | **121** | **175**  | **179**  | **256** |
| 3 | **PAWE Jenjarom, Selangor** | **247** | **211** | **230** | **237** | **369** | **417**  | **438**  | **530** |
| 4 | **PAWE Sabak Bernam,Selangor**  | **100** | **252** | **336** | **336** | **423** | **508**  | **528**  | **532** |
| 5 | **PAWE Seremban**  | **102** | **530** | **161** | **161** | **257** | **276**  | **291**  | **288** |
| 6 | **PAWE Tg. Malim, Perak** | **489** | **143** | **113** | **149** | **375** | **430**  | **457**  | **461** |
| 7 | **PAWE Bukit Baru, Melaka** | **44** | **76** | **64** | **64** | **87** | **114**  | **234**  | **12** |
| 8 | **PAWE Alor Gajah, Melaka** | **BELUM BEROPERASI** | **23** | **42** | **81** | **117** | **146**  | **154** |
| 9 | **PAWE Pekan, Pahang** | **260** | **260** | **370** | **260** | **448** | **448**  | **446**  | **446** |
| 10 | **PAWE Raub, Pahang** | **95** | **81** | **96** | **96** | **155** | **195**  | **224**  | **18** |
| 11 | **PAWE Bentong, Pahang** | **521** | **217** | **217** | **250** | **295** | **304**  | **308**  | **308** |
| 12 | **PAWE Kuantan, Pahang** | **BELUM BEROPERASI** | **41** | **41** | **46** | **92** | **110** | **48** |
| 13 | **PAWE Kluang, Johor** | **469** | **563** | **630** | **630** | **449** | **631**  | **657**  | **745** |
| 14 | **PAWE Muar, Johor** | **275** | **283** | **289** | **313** | **286** | **887**  | **810**  | **417** |
| 15 | **PAWE Besut, Terengganu** | **120** | **148** | **128** | **128** | **134** | **164**  | **200**  | **215** |
| 16 | **PAWE Dungun, Terengganu** | **425** | **252** | **314** | **314** | **399** | **422**  | **433**  | **428** |
| 17 | **PAWE Marang, Terengganu**  | **105** | **27** | **32** | **41** | **52** | **72**  | **115**  | **238** |
| 18 | **PAWE Kulim, Kedah** | **70** | **258** | **260** | **265** | **290** | **293**  | **304**  | **342** |
| 19 | **PAWE Sg Petani, Kedah** | **BELUM BEROPERASI** | **67** | **67** | **231** | **288** | **348**  |  **390** |
| 20 | **PAWE Kemumin, Kelantan** | **43** | **362** | **415** | **415** | **521** | **536**  | **554**  | **579** |
| 21 | **PAWE Sandakan, Sabah** | **\*** | **648** | **670** | **670** | **744** | **788**  | **767**  | **814** |
| 22 | **PAWE Miri, Sarawak** | **\*** | **10868** | **11220** | **11220** | **11903** | **12291**  | **12847** | **13131** |
| JUMLAH | **3848** | **15743** | **16269** | **16331** | **18195** | **20040** | **21027**  |  |
| 23 | **PAWE Kompleks Penyayang Dr Siti Hasmah, Perlis** | **Beroperasi Jun 2014** | **52** |
| 24 | **PAWE Bandar Baharu, Kedah** | **Beroperasi Mei 2014** | **90** |
| 25 | **PAWE Darul Hannan, P.Pinang** | **Beroperasi Januari 2014** | **170** |
| 26 | **PAWE Balik Pulau** | **Beroperasi Mac 2014** | **22** |
| 27 | **UTC Perak** | **Beroperasi September 2014** | **827** |
| 28 | **PAWE Batu** | **Beroperasi Disember 2014** | **50** |
| 29 | **PAWE Tampin, N.Sembilan** | **Beroperasi Mac 2014** | **287** |
| 30 | **PAWE UTC Melaka** | **Beroperasi Ogos 2014** | **130** |
| 31 | **PAWE Johor Bahru** | **Beroperasi April 2014** | **264** |
| 32 | **PAWE Bukit Pasir Muar,Johor** | **Beroperasi Ogos 2014** | **58** |
| 33 | **PAWE Batu Pahat,Johor** | **Beroperasi Februari 2014** | **242** |
| 34 | **PAWE Maran, Pahang** | **Beroperasi Januari 2014** | **326** |
| 35 | **PAWE Kemaman,****Terengganu** | **Beroperasi Mac 2014** | **26** |
| 36 | **PAWE Setiu,****Terengganu** | **Beroperasi Mac 2014** | **22** |
| 37 | **PAWE Labuan** |  **Beroperasi Mac 2014** | **65** |
| 38 | **PAWE Papar, Sabah** | **Beroperasi Mac 2014** | **160** |
| 39 | **PAWE UTC** **Kota Kinabalu** | **Beroperasi Feburari 2014** | **79** |
| 40 | **PAWE Kuching** | **Beroperasi Mac 2014** | **148** |
| 41 | **PAWE Sibu** | **Beroperasi April 2014** | **383** |
| 42 | **PAWE Dalat** | **Beroperasi Januari 2014** | **849** |
| 43 | **PAWE Beladin** | **Beroperasi Januari 2014** | **406** |
| 44 | **PAWE Lingga** | **Beroperasi Januari 2014** | **154** |
| 45 | **PAWE Tatau, Bintulu** | **Beroperasi Januari 2014** | **122** |
|  | **JUMLAH** | **25,307** |
| 46 | **\*Tanah Merah,Kelantan** |  |  |
| 47 | **\*Pasir Gudang ,Johor** |  |  |
| 48 | **\*Port Dickson** |  |  |
| 49 | **\*Beufort,Sabah** |  |  |
| 50 | **\*Belum diputuskan** |  |  |

**PROGRAM HOME HELP SERVICES (SUKARELAWAN JKM DAN NGO`S) SEHINGGA JANUARI 2015**

|  |  |  |  |  |
| --- | --- | --- | --- | --- |
| **NEGERI** | **WARGA EMAS**  | **OKU**  | **JUMLAH**  | **SUKARELAWAN**  |
| Perlis  | 180 | 58 | 238 | 62 |
| Kedah  | 636 | 149 | 785 | 204 |
| P.Pinang  | 193 | 16 | 209 | 68 |
| Perak  | 177 | 77 | 254 | 73 |
| Selangor | 476 | 154 | 630 | 163 |
| WP Kuala Lumpur  | 4 | 31 | 35 | 20 |
| Negeri Sembilan  | 322 | 46 | 368 | 86 |
| Melaka  | 173 | 23 | 196 | 78 |
| Johor  | 254 | 91 | 345 | 93 |
| Pahang  | 629 | 155 | 784 | 252 |
| Kelantan  | 972 | 88 | 1,060 | 290 |
| Terengganu  | 543 | 62 | 605 | 188 |
| WP Labuan  | 8 | 6 | 14 | 7 |
| Sabah  | 259 | 69 | 328 | 88 |
| Sarawak  | 302 | 165 | 467 | 169 |
| **JUMLAH**  | **5,128** | **1,190** | **6,318** | **1,841** |

|  |  |  |  |  |
| --- | --- | --- | --- | --- |
| **Taraf Perkahwinan** | **LELAKI** | **PEREMPUAN** | **JUMLAH****BESAR** | **%** |
| **M** | **C** | **I** | **L** | **J** | **M** | **C** | **I** | **L** | **J** |
| 1. | Bujang | 188 | 195 | 75 | 8 | 466 | 101 | 82 | 42 | 4 | 229 | **695** | **44.2** |
| 2. | Balu/Duda mempunyai anak | 78 | 33 | 30 | 0 | 141 | 80 | 17 | 35 | 0 | 132 | **273** | **17.3** |
| 3. | Balu /Duda tanpa anak | 55 | 33 | 22 | 1 | 111 | 75 | 22 | 19 | 0 | 116 | **227** | **14.4** |
| 4. | Bercerai/Berpisah tanpa anak | 45 | 25 | 19 | 0 | 89 | 53 | 12 | 11 | 2 | 78 | **167** | **10.6** |
| 5. | Bercerai /Berpisah mempunyai anak | 38 | 27 | 13 | 0 | 78 | 29 | 8 | 5 | 0 | 42 | **120** | **7.6** |
| 6. | Beristeri/Bersuami mempunyai anak | 10 | 2 | 7 | 1 | 20 | 21 | 6 | 2 | 0 | 29 | **49** | **3.1** |
| 7. | Beristeri /Bersuami tanpa anak | 11 | 9 | 3 | 1 | 24 | 9 | 9 | 1 | 0 | 19 | **43** | **2.7** |
| **Jumlah** | **425** | **324** | **169** | **11** | **929** | **368** | **156** | **115** | **6** | **645** | **1574** | **100** |

**JUMLAH PENGHUNI RUMAH SERI KENANGAN MENGIKUT TARAF PERKAHWINAN, JANTINA DAN KAUM**

**TAHUN 2014**

|  |  |  |  |  |
| --- | --- | --- | --- | --- |
| **Kategori** | **LELAKI** | **PEREMPUAN** | **JUMLAH****BESAR** | **%** |
| **M** | **C** | **I** | **L** | **J** | **M** | **C** | **I** | **L** | **J** |
| 1. | Penghuni mempunyai anak | 165 | 94 | 60 | 1 | 320 | 143 | 36 | 43 | 1 | 223 | **543** | **34.50** |
| 2. | Penghuni tiada anak | 260 | 230 | 109 | 10 | 609 | 225 | 120 | 72 | 5 | 422 | **1031** | **65.50** |